Rikors ippreżentat fl-20 ta’ Awwissu 2024 – Glaxo Group vs EUIPO – Cipla Europe (Forma ta’ inalatur)
(Kawża T-432/24)
Lingwa tar-rikors: l-Ingliż
Partijiet
Rikorrent: Glaxo Group Ltd (Brentford, ir-Renju Unit) (rappreżentanti: T. de Haan, F. Verhoestraete u S. Vandezande, avukati)
Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
Parti oħra quddiem il-Bord tal-Appell: Cipla Europe NV (Antwerpen, il-Belġju)
Informazzjoni dwar il-proċedimenti quddiem l-EUIPO
Proprjetarju tat-trade mark kontenzjuża: ir-rikorrenti quddiem il-Bord tal-Appell
Trade mark kontenzjuża kkonċernata: it-trade mark tridimensjonali tal-Unjoni Ewropea (Forma ta’ inalatur) – Trade mark tal-Unjoni Ewropea Nru 2 179 562
Proċedimenti quddiem l-EUIPO: proċedimenti ta’ kanċellazzjoni
Deċiżjoni kkontestata: id-deċiżjoni tat-Tieni Bord tal-Appell tal-EUIPO tal-10 ta’ Ġunju 2024 fil-Każ R 1835/2016-2
Talbiet
Ir-rikorrenti titlob li l-Qorti Ġenerali jogħġobha:
prinċipalment, tbiddel id-deċiżjoni kkontestata u tiċħad l-applikazzjoni għal dikjarazzjoni ta’ invalidità fl-intier tagħha
sussidjarjament, tannulla d-deċiżjoni kkontestata;
fi kwalunkwe każ, tikkundanna lill-EUIPO u lill-intervenjenti għall-ispejjeż, inklużi dawk sostnuti mir-rikorrenti quddiem it-Tieni Bord tal-Appell tal-EUIPO.
Motivi invokati
Ksur tal-Artikolu 51(1)(a) tar-Regolament tal-Kunsill (KE) Nru 40/94;
Ksur tal-Artikolu 72(6) tar-Regolament (UE) 2017/1001 tal-Parlament Ewropew u tal-Kunsill;
Ksur tal-Artikolu 7(1)(b) tar-Regolament tal-Kunsill (KE) Nru 40/94;
Ksur tal-Artikolu 51(2) tar-Regolament tal-Kunsill (KE) Nru 40/94;
Ksur tal-Artikolu 94(1) tar-Regolament (UE) 2017/1001 tal-Parlament Ewropew u tal-Kunsill u tal-Artikolu 41(2) tal-Karta tad-Drittijiet Fundamentali tal-Unjoni Ewropea.
____________